बिग बॉस 12 की ताजा खबरें एवं रजिस्ट्रेशन की प्रक्रिया | Bigg Boss 12 News and Registration Process in Hindi - Deepawali
बिग बॉस 12 की ताजा खबरें एवं रजिस्ट्रेशन की प्रक्रिया | Bigg Boss 12 News and Registration Process in Hindi
Vibhuti September 11, 2018	सीरियल अपडेट Leave a comment
बिग बॉस 12 की ताजा खबरें एवं रजिस्ट्रेशन प्रक्रिया (Bigg Boss 12 Registration process online, how to participate and Latest News in Hindi)
बिग बॉस, भारतीय टेलीविज़न का सबसे पॉपुलर रियलिटी शो है, जो कि जल्द ही आने वाला है. बिग बॉस इस बार अपने 12वें सीजन में प्रवेश करने जा रहा है. यह टेलीविज़न का सबसे ज्यादा विवादित शो हैं और बिग बॉस देखने वाले सभी दर्शक इसका बेसब्री से इन्तजार करते हैं. बिग बॉस 12 जल्द ही एक नए कॉसेप्ट के साथ प्रस्तुत होने जा रहा है. कलर्स चैनल ने राइजिंग स्टार 2 रियलिटी शो के एक एपिसोड के दौरान यह ऐलान किया, कि बिग बॉस 12 का आगाज होने वाला है.
बिग बॉस 12 का कांसेप्ट (Bigg Boss 12 Concept)
बिग बॉस हर साल एक नए कॉन्सैप्ट के साथ आता हैं इस बार भी ऐसा ही होने वाला है. बिग बॉस के पिछले 2 सीजन में घर में आम लोगों की एंट्री हुई, जिससे इस शो को काफी सफलता मिली. इसलिए इस बार भी इसी कॉन्सैप्ट को आगे बढ़ाया गया है, लेकिन इस बार शो में आम लोग अकेले भाग नहीं ले सकते. इस बार इस शो में जोड़ियां भाग लेने वाली हैं. जी हाँ इस सीजन में आप अपने पार्टनर के साथ इस शो का हिस्सा बनने के लिए तैयार हो जाएये. पार्टनर कोई भी हो सकता है चाहे वह, पति – पत्नी हो, भाई – बहन हो, पिता – बेटा हो, माँ – बेटी हो, दोस्त हो या सास – बहू हो, कोई भी इस शो में भाग ले सकता है. इस बार इस शो का यह जोड़ी वाला कॉन्सैप्ट पिछले सीजनों से बिलकुल अलग है. हर बार शो में जोड़ियाँ बिग बॉस के घर के अंदर जा कर बनती थी, लेकिन इस बार शो में जोड़ियाँ बाहर से बन कर आने वाली है. तो अब देखना यह होगा कि यह सीजन पिछले सीजनों की अपेक्षा कितनी सुर्खिया बटोरता है. इसके लिए ऑडिशन शुरू हो चुके हैं.
बिग बॉस 12 में रजिस्ट्रेशन के लिए आवश्यकताएँ एवं पात्रता (Bigg Boss 12 Registration Requirements and Eligibility)
बिग बॉस 12 में ऑनलाइन रजिस्ट्रेशन करने के लिए आपके पास ईमेल आईडी, फोन नंबर, शो में आने का कारण, फेसबुक प्रोफाइल, ट्विटर हैंडल अकाउंट, कद और वजन, पते का प्रमाण, इन्स्टाग्राम अकाउंट और सबसे महत्वपूर्ण आपका अपने पार्टनर के साथ एक मनोरंजक वीडियो आदि होना आवश्यक है.
आपको वीडियो अपलोड करना आवश्यक हैं, जो कि आपका ऑडिशन वीडियो होगा. इस वीडियो में आपको अपना इंट्रोडक्शन देने की जरुरत है. इसमें आपको अपनी पर्सनालिटी, आपका अनुभव, आपकी विशेषता और आपको इस शो में क्यों लिया जाये जैसी कुछ जानकारी देनी होगी.
यह वीडियो अपलोड करना शो का हिस्सा बनने के लिए बहुत महत्वपूर्ण है. यह वीडियो अधिकतम 3 मिनिट का होना चाहिए, और साथ ही इस वीडियो की साइज़ 50 एमबी से ज्यादा नहीं होनी चाहिए. इससे ज्यादा समय और साइज़ का वीडियो होने पर आपका फॉर्म रिजेक्ट कर दिया जायेगा.
इसके अलावा इस शो में हिस्सा लेने के लिए आपकी उम्र 18 या उससे अधिक होनी चाहिए, इस शो में भाग लेने वाले का भारतीय नागरिक होना आवश्यक है. इसके लिये उनके पास पासपोर्ट, ड्राइविंग लाइसेंस, वोटर आईडी और इसी तरह के अन्य प्रमाण होने चाहिए.
बिग बॉस 12 के लिए एंट्री रजिस्ट्रेशन की ऑनलाइन प्रक्रिया (Bigg Boss 12 Entry Online Registration Process)
बिग बॉस 12 में आप अपने पार्टनर के साथ भाग लेने के लिए निम्नानुसार खुद को रजिस्टर कर सकते हैं –
आप बिग बॉस 12 में रजिस्टर होने के लिए 2 तरीके से ऑनलाइन एप्पाई कर सकते हैं. वे दो तरीके हैं – https://www.voot.com/public_html/index.html वेबसाइट के माध्यम से या voot एप डाउनलोड कर. आप इन दोनों में से किसी भी एक तरीके से रजिस्ट्रेशन फॉर्म बहुत आसानी से भर सकते हैं.
यदि आप वेबसाइट के माध्यम से बिग बॉस 12 के लिए रजिस्ट्रेशन करना चाहते हैं, तो सबसे पहले आपको इसकी अधिकारिक वेबसाइट पर विजिट करना होगा.
इस वेबसाइट पर विजिट करते ही आपको ‘रजिस्टर नाओं’ का विकल्प दिखाई देगा, उस पर क्लिक करने पर एक फॉर्म खुलेगा. आपको इस फॉर्म में पूछी जाने वाली अपनी सारी जानकारी भरनी होगी.
इसके बाद आपको उस ऑडिशन वीडियो को अपलोड करने की आवश्यकता होगी, जिसे आपने सबमिट करने के लिए बनाया था. यह पूरी प्रक्रिया आपको सही – सही और पूरी भरनी होगी, नहीं तो आपका फॉर्म ख़ारिज किया जा सकता है.
इसी तरह यदि आप voot एप के माध्यम से इसके लिए एप्प्लाई करना चाहते हैं तो अपने एंड्राइड मोबाइल पर voot एप डाउनलोड करें.
इसके बाद एप को ओपन कर ऊपर बाएँ तरफ क्लिक करें. फिर बिग बॉस 12 ऑडिशन पर क्लिक करें. आपको एक फॉर्म मिल जायेगा. यह आपका रजिस्ट्रेशन फॉर्म होगा.
इसमें पूछी जाने वाली सारी जानकारी भरें. पूरी जानकारी भर देने के बाद आप सबमिट बटन पर क्लिक करें. यह प्रक्रिया पूरी हो जाएगी.
यदि आप चुन लिए जाते हैं तो आपको ई – मेल द्वारा या कॉल किया जायेगा और आपको आगे की प्रक्रिया के बारे में बताया जायेगा.
फॉर्म में दी जाने वाली टर्म और कंडीशन को पढ़ना न भूले. यह पढ़ कर ही अपना फॉर्म सबमिट करें. साथ ही फॉर्म में पूछी जाने वाली सभी जानकारी आपको सावधानी से भरनी होगी, क्योकि बिग बॉस का ऑडिशन आपके फॉर्म पर आधारित होगा, जिससे आपको इस शो के लिए शॉर्टलिस्ट किया जायेगा. इसके बाद चैनल की क्रिएटिव टीम द्वारा बिग बॉस 12 का हिस्सा बनने वाले प्रत्येक शॉर्टलिस्टेड प्रतिभागियों का चयन करने के लिए व्यक्तिगत इंटरव्यू लिया जायेगा.
इस तरह से आप अपने आपको बिग बॉस 12 के लिए रजिस्टर कर सकते हैं.
बिग बॉस सीजन 1 से 11 सभी विजेता के नाम की सूची
बिग बॉस के कंटेस्टेंट की लिस्ट